**Amandina (dulcea de ea)**

*Adina Coltea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iar s-a grăbit.

Cu verdele ei însetat de zbor

a gustat din cafea şi-a ieşit

strigând “îmi place de mor”.

Din nou s-a repezit.

A luat şi cuvinte necoapte

pe toate, cu poftă, le-a-nghesuit

într-un zâmbet de lapte.

Sigur s-a pripit.

Chiar a crezut că între 1 şi 2

e loc şi timp destul de iubit

“ce zi e azi? de ce nu e joi?”

Inevitabil s-a îndrăgostit.

Îşi ascunde fluturii după un nor,

dar încă nu ştie că la privit

aripa ei şchioapătă-n zbor...